Document ID: 31996D0463

Odločba Sveta
z dne 23. julija 1996
o določitvi referenčnega organa, odgovornega za usklajevanje enotnih testnih metod in ocenjevanja rezultatov za čistopasemsko plemensko govedo
(96/463/ES)
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju predloga Komisije,
ob upoštevanju Direktive Sveta 87/328/EGS z dne 18. junija 1987 o sprejetju čistopasemskega plemenskega goveda za pleme [1] in zlasti člena 5 Direktive,
ker je potrebno določiti referenčni organ za uskladitev testnih metod in ocenjevanja rezultatov ob sprejetju čistopasemskega plemenskega goveda za pleme;
ker je potrebno določiti pooblastila in naloge tega organa;
ker je glede na izkušnje potrebno imenovati "Interbull Centre" za referenčni organ, ki je odgovoren za usklajevanje enotnih testnih metod in ocenjevanje rezultatov čistopasemskega plemenskega goveda,
SPREJEL NASLEDNJO ODLOČBO:
Člen 1
1. Organ, na katerega se sklicuje Priloga I, se imenuje za referenčni organ, ki je odgovoren za usklajevanje in predstavljanje enotnih testnih metod ter ocenjevanje rezultatov čistopasemskega plemenskega goveda.
2. Obveznosti organa, imenovanega v odstavku 1, so določene v Prilogi II.
Člen 2
Ta odločba je naslovljena na države članice.
V Bruslju, 23. julija 1996

Labels: 12
16
19
6